પરંતુ માંડ્યામાં એક વર્ષ પહેલાં આવું નહોતું થતું. જુલાઈ 2015માં શેરડીના 20 જેટલા ખેડૂતોએ આપઘાત કર્યો હતો. સતત સિંચાઈ ધરાવતું અને લીલુંછમ રહેતું માંડ્યા બેંગલુરુથી 100 કિલોમીટર દૂર આવેલું છે. પરંતુ અહીંના ખેડૂતો દેવાનાં ડુંગર તળે દબાયેલા છે. એક અહેવાલ અનુસાર વર્ષ 2014-15માં માંડ્યાના ખેડૂતોએ બેન્કો પાસેથી રૂ.1200 કરોડનું દેવું લીધું છે. સરકારની ઉદાસીનતા, પાકની ઘટતી જતી કિંમત, વધારે પડતો જથ્થો અને ખેતી કરવાની યોગ્ય ટેકનિકનાં માર્ગદર્શનના અભાવ વગેરે જેવાં અનેક કારણોને લીધે આવી કપરી સ્થિતિ સર્જાઈ છે.